**ИЗВЕШТАЈ**

**О РАДУ КОМУНАЛНЕ ИНСПЕКЦИЈЕ ЗА 2020. ГОДИНУ**

**Ивањица – фебруар 2021.године**

**Комунални инспектор** врши инспекцијски надзор над спровођењем Закона о комуналним делатностима и прописа донетих на основу њега, који се односе на пружање и коришћење комуналних услуга, стање и заштиту комуналних објеката, одржавање јавних површина и друге послове из надлежности комуналне инспекције (услови држања домаћих животиња, радно време угоститељских објеката, примена Закона о становању и одржавању зграда и др.). Инспeкцијски надзор вршен је у складу са прописаним овлашћењима, а на основу: Закона о комуналним делатностима, Закона о инспекцијском надзору, Закона о општем управном поступку, Закона о становању и одржавању зграда, Одлуке о комуналној инспекцији, Одлуке о комуналном реду на територији општине Ивањица, Одлуке о вдоводу и канализацији, Одлуке о обављању комуналне делатности снабдевања водом за пиће јавним водоводом Прилике, Одлуке о сахрањивању и гробљима, Одлуке о сакупљању и одвожењу комуналног отпада, Одлуке о држању животиња на територији општине Ивањица, Одлуке о постављању баште угоститељског објекта на јавној површини, Одлуке о радном времену у области трговине, угоститељства, занатства и услуга, Одлуке о општим правилима кућног реда у стамбеним и стамбено-пословним зградама, и други закони и подзаконска акта по којима поступа ова инспекција**.**

Активност ове инспекције за 2020. годину у извештајном периоду, може се сагледати кроз следеће показатеље:

- извршено инспекцијских прегледа ............................................................... 257

- примљено предмета на захтев странке ....................................................... 53

- по службеној дужности ................................................................................... 30

- сачињено записника о инспекцијском надзору ...........................................154

- донето решења ............................................................................................... 9

- по захтеву ....................................................................................................... 5

- по службеној дужности ................................................................................... 2

- поднето захтева за покретање прекршајног поступка ................................. 1

- издато прекршајних налога .............................................................................6

- састављено записника о саслушању .............................................................. 9

- састављено службених забелешки о озвршеном надзору ........................... 38

- донето закључака, за продужено радно време угоститељских објеката ....0

- састављено записника о извршеним услугама зоохигијене ........................ 29

Поред наведених управних мера, предузимане су превентивне мере које нису посебно евидентиране или су евидентиране у виду сл. забелешки а којима је решен велики број комуналних проблема.

Током 2020.године, а посебно у од септембра месеца 2020.године, услед проглашења епидемије од већег епидемиолошког значаја ширих размера, комунални инспектор био је посебно ангажован на контроли примене противепидемијских мера ради сузбијања и спречавања ширења заразне болести COVID-19 изазване вирусом SARS-CoV-2.

Услед ширења заразне болести COVID-19, и наведеним ангажовањем инспектора на контроли примене противепидемијских мера предмети нису решавани у прописаним роковима услед немогућности изласка на терен и рада са странкама. На решења комуналне инспекције изјављена је 1 жалба, која је одбијена као неоснована од стране другостепеног органа.

Као и претходних година, и у овом периоду, због ограничених финансијских средстава, у појединим насељима нису изграђени објекти инфраструктуре, у њима нису ни пружане комуналне услуге, па је и ниво комуналне хигијене у тим насељима био незадовољавајући. Такође, због нормативне неуређености, као и специфичности насеља у погледу удаљености, изграђености и недостатка финансијских средстава, комуналне услуге нису пружане ни у многим месним заједницама.

Услед недовољног броја извршилаца на пословима комуналне инспеције, инспекцијски надзор који се врши по службеној дужности у погледу послова из изворне надлежности није вршен на адекватан начин и оптималној учесталости како би се комунални ред на територији општине Ивањица одржавао у складу са прописима.

Остварени обим послова постигнут је у сарадњи са другим инспекцијским органима, јавним комуналним предузећем и МУП-ом Ивањица.